El Centre d'Interpretació de la Via Verda de Ojos Negros rep més de 50 persones de totes les nacionalitats
01 d’octubre 2021

![Imagen 1](/media/shwhaepb/98-ojosc_1.jpg)![Imagen 2](/media/z3bgkntx/98-ojosc_2.jpg)

El Centre d'Interpretació de la Via Verda de Ojos Negros, que està situada en l'Oficina de Turisme del Port de Sagunt, ha rebut hui una expedició d'aproximadament 50 persones arribades de diferents països que han visitat este centre després d'haver realitzat una ruta per la pròpia Via Verda. 

  

A l'acte han assistit el tinent d'Alcaldia del Port de Sagunt i regidor de Contractació i Mobilitat Urbana, Javier Raro; la cap de servei de projectes i obres de la direcció general d'Obres Públiques, Transport i Mobilitat Sostenible de la Generalitat Valenciana, Encarnación Calatayud; la directora de la European Greenways Association (EGWA), Mercedes Muñoz Zamora; el Director de l'Àrea Tècnica de la Fundació dels Ferrocarrils Espanyols, Jesús Benítez; la cap de l'àrea de Vies Verdes de la Fundació dels Ferrocarrils Espanyols, Arantxa Hernández; el cap del Servei de Producte i Territori de Turisme Comunitat Valenciana, Sergio Bellentani i el tècnic de producte i territori de Turisme Comunitat Valenciana, Diego Ramírez García.

  

El regidor de Contractació i Mobilitat Urbana, Javier Raro, ha explicat que: «**Este centre que vam posar en marxa l'any passat està donant els seus fruits i està aconseguint que diferents visitants facen escala a la nostra ciutat. Nosaltres hem exposat este centre que tenim situat en l'Oficina de Turisme i la veritat és que els visitants s'han anat molt satisfets del treball que hem realitzat**». 

  

Cal destacar que el tram de la Comunitat Valenciana de la Via Verda de Ojos Negros va rebre el tercer premi ‘Ex aequo’, en la categoria d'Excel·lència, en la cerimònia dels X Premis Europeus de Vies Verdes celebrats ahir en el Palau de les Arts Reina Sofia a la ciutat de València. La proposta als premis va ser presentada per la Conselleria de Política Territorial, Obres Públiques i Mobilitat de la Generalitat Valenciana. 

  

El guardó es deu a la conversió d'un ferrocarril miner de propietat privada en una via verda molt atractiva i, també, per ser esta d'accés universal, el qual combina el respecte als valors naturals i etnològics del territori amb l'ús recreatiu i la mobilitat sostenible. El manteniment dels 76 km de túnels i viaductes ha sigut clau al llarg de les dues dècades de la seua construcció.

  

El Premi Europeu de Vies Verdes, l'objectiu de les quals és promoure exemples de bones pràctiques i donar suport a la seua reproducció en altres vies verdes d'Europa, es va crear en 2003 i se celebra cada dos anys. En aquesta edició han participat 31 candidatures d'11 països, el major nombre de candidatures rebudes fins hui.

  

  

![Imagen sin texto alternativo.](/es-va/Actualidad/PublishingImages/Octubre 2021/98 ojosC_3.jpg)  
  
​

*   [](http://www.facebook.com/sharer.php?u=https://aytosagunto.es/va/actualitat/el-centre-d-interpretacio-de-la-via-verda-de-ojos-negros-rep-mes-de-50-persones-de-totes-les-nacionalitats/ "Facebook")
*   [](http://twitter.com/share?url=https://aytosagunto.es/va/actualitat/el-centre-d-interpretacio-de-la-via-verda-de-ojos-negros-rep-mes-de-50-persones-de-totes-les-nacionalitats/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-d-interpretacio-de-la-via-verda-de-ojos-negros-rep-mes-de-50-persones-de-totes-les-nacionalitats/ "Linked In")
*   [](mailto:?body=https://aytosagunto.es/va/actualitat/el-centre-d-interpretacio-de-la-via-verda-de-ojos-negros-rep-mes-de-50-persones-de-totes-les-nacionalitats/)